Blɔ Tsɔɔmi Nɛ Ma Ha Nɛ Waa Da Nyagbahi A Nya—Aywilɛho Yemi Kɛ Hiɔ Nɛ Be Tsaba\nAnɛ Baiblo ɔ Blɔ Tsɔɔmi He Hia Mwɔnɛ ɔ Lo?\nBaiblo Tsɔɔmihi—Nile Nɛ E Be Bi\nE Be Be Aloo E Se Be?\nBlɔ Tsɔɔmi Nɛ Ma Ha Nɛ Waa Yu Wa He Ngɛ Nyagbahi A He\nBlɔ Tsɔɔmi Kɛ Ha Nyagbahi A He Ní Tsumi\nBlɔ Tsɔɔmi Nɛ Ma Ha Nɛ Waa Da Nyagbahi A Nya\nBaiblo ɔ Kɛ O Hwɔɔ Se\nHwɔɔmi Mɔ | No. 1 2018\nKANE NGƐ Acholi Afrikaans Albanian Amerika Mumuihi A Gbi Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Biak Bicol Bislama Boulou Brazil Mumuihi A Gbi Bulgarian Cambodian Catalan Cebuano Chichewa Chile Mumuihi A Gbi Chin (Hakha) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuukese Chuvash Cibemba Cinyanja Colombia Mumuihi A Gbi Croatian Czech Dangme Danish Digor Drehu Dutch Efik English Estonian Ewe Fijian Finland Mumuihi A Gbi Finnish Fon French Ga Garifuna Georgian German Germany Mumuihi A Gbi Greek Greenlandic Guarani Gun Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Hungary Mumuihi A Gbi Iban Ibanag Icelandic Igbo Iloko Indonesian Isoko Italian Italy Mumuihi A Gbi Japan Mumuihi A Gbi Japanese Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korea Mumuihi A Gbi Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Mapudungun Marshallese Mauritian Creole Maya Mazatec (Huautla) Mbunda Mexico Mumuihi A Gbi Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Poland Mumuihi A Gbi Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Runyankore Russian Rutoro Samoan Sango Saramaccan Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spania Sranantongo Swahili Swahili (Congo) Swati Swedish Tagalog Tahitian Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Tuvaluan Twi Tzeltal Tzotzil Ukrainian Umbundu Urhobo Uruund Uzbek Venda Venezuela Mumuihi A Gbi Vietnamese Wallisian Waray-Waray Wayuunaiki Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nNyagba komɛ ngɛ nɛ wa be nyɛe maa tu a nya fo, nɛ wa be nyɛe maa pee a he nɔ́ ko mwɔnɛ ɔ hulɔ. Kaa nɔ hyɛmi nɔ́ ɔ, ke o suɔlɔ ko gbo aloo o nu hiɔ ko nɛ be tsaba a, eko ɔ nɔ́ nɛ o ma nyɛ maa pee pɛ ji kaa o ma susu bɔ nɛ o maa pee kɛ da si himi ɔ nya ha. Anɛ Baiblo ɔ ma nyɛ maa ye bua ngɛ si fɔfɔɛ nɛ a mi wa nɛ ɔmɛ a mi lo?\nHIƆ NƐ BE TSABA\nRose de ke: “Kɛ je be nɛ a fɔ mi ɔ, tɔ̃tɔ̃mi ko ba ye nɔmlɔ tso ɔ he nɛ haa nɛ i nuɔ yeyee he wawɛɛ daa ligbi. I nui ngɔɔmi ko he ngɛ je ɔ mi.” Nɔ́ nɛ gbaa e nya wawɛɛ ngɛ si himi mi be komɛ ji kaa, ke e ngɛ Baiblo ɔ kasee, aloo e ngɛ Mawu jami mi níhi a he susue ɔ, e juɛmi nyɛ we nɛ e da si. Se Yesu munyu nɛ e tu ngɛ Mateo 19:26 a ye bua lɛ. E de ke: “Ngɛ Mawu blɔ fa mi ɔ, nɔ́ fɛɛ nɔ́ maa hi peemi.” Rose ba yɔse kaa blɔ slɔɔtohi ngɛ nɛ e ma nyɛ maa gu nɔ kɛ kase ní. Akɛnɛ e nuɔ yeyee he wawɛɛ he je ɔ, be komɛ ɔ, e nyɛ we ní kanemi, lɔ ɔ he ɔ, e kɛ Baiblo kanemi nɛ a fiaa nɛ a buɔ tue, kɛ Baiblo kasemi womi kpahi nɛ a fiaa nɛ a buɔ tue ɔ tsuɔ ní. * E de ke “Ke pi blɔ nɔ́ tomi nɛ ɔmɛ a heɔ jinɛ i li bɔ nɛ huɛ bɔmi nɛ ngɛ i kɛ Mawu wa kpɛti ɔ ko pee ha.”\nKe Rose hao ngɛ níhi nɛ be ko nɛ be ɔ e nyɛɔ peeɔ, se amlɔ nɛ ɔ lɛɛ e nyɛ we peemi ɔ, e kaiɔ bua womi munyu nɛ ngɛ 2 Korinto Bi 8:12 nɛ de ke: “kekleekle ɔ, ke nɔ ko suɔ wawɛɛ nɛ e je nɔ́ nɛ e ngɛ ɔ mi kɛ ha se pi nɔ́ nɛ e be ɔ mi ɔ, lɔ ɔ lɛ saa nɔ hɛ mi saminya.” Munyu nɛ ɔmɛ kaiɔ Rose kaa Yehowa bua jɔ nɔ́ fɛɛ nɔ́ nɛ e ngɛ peeɔ he, ejakaa e daa e si fɔfɔɛ ɔ nɔ kɛ peeɔ bɔ nɛ e ma nyɛ.\nDelphine nɛ wa wo e ta kɛ sɛ hlami ɔ de ke: “Benɛ ye biyo nɛ ye jeha 18 ɔ gbo ɔ, ye tsui ywia nɛ i susu we kaa ma nyɛ ma tsa si himi ɔ nɔ hu. Nɔ́ ko be nɛ ma kɛ to nane mi.” Se e na bua womi nitsɛ kɛ je munyu nɛ ngɛ La 94:19 ɔ. La polɔ ɔ de Mawu ke: “Ke yi mi susumi tsɔ ha nɛ i pee basaa kikɛ nɛ ɔ, mo lɛ o haa mi bua jɔmi, nɛ ye nɔ gbagba tee ekohu.” E de ke, “I sɔle ha Yehowa nɛ i de lɛ ke e ye bua mi konɛ ma pee ní komɛ nɛ ma ha nɛ aywilɛho nɛ i ngɛ yee ɔ maa ba si.”\nEnɛ ɔ ha nɛ e ngɔ he kɛ ha faa kaa e maa ye bua kɛ tsu ní tsumi kpakpa komɛ. Bɔɔbɔɔbɔɔ ɔ, e kɛ e he ba to jokuɛwi a kɔla tsohi a he, ke e ku poɔ e he baa se nami. Jã kɛ̃ nɛ e nu he kaa peepee ta e he mohu lɛɛ, se e kase kaa loloolo ɔ, e ma nyɛ maa ye bua ni kpahi. E de ke: “I ba yɔse kaa ke i da Baiblo sisi tomi mlaahi kɛ Baiblo nile nɔ nɛ i wo nihi nɛ i kɛ mɛ kaseɔ Baiblo ɔ a bua a, Yehowa guɔ lɔ ɔ nɔ kɛ jɔɔ imi hu ye bua.” E ngma nimli komɛ nɛ Baiblo ɔ wo a ta, nɛ mɛ hu a kɛ aywilɛho si himi nɛ nya wa kpe ɔ a biɛ kɛ fɔ si. E de ke: “Mɛ tsuo pɛpɛɛpɛ a ji nihi nɛ a kɛ sɔlemi fiɛɛ we.” E ba na kaa “Ke o kane we Baiblo ɔ, lɛɛ o be o nyagba a he tsaba náe.”\nBaiblo ɔ nɛ Delphine kase ɔ ha nɛ e ba na kaa e sa nɛ e hyɛ hwɔɔ se blɔ se pi nɛ e kɛ e juɛmi maa ma níhi nɛ be ɔ a nɔ. Hɛ nɔ kami nɛ ngɛ Ní Tsumi 24:15 ɔ woɔ lɛ bua. E de ke: “A ma tle nihi nɛ a da kɛ nihi nɛ a dɛ tsuo si kɛ je gbeje.” Anɛ e ngɛ nɔ mi mami wawɛɛ kaa Yehowa ma tle e biyo ɔ si lo? Delphine nitsɛ ma ha heto: “I ngɛ ye biyo ɔ nɛ a tle lɛ si kɛ je gbeje ɔ hyɛe. E ngɛ kaa nɔ́ nɛ ye hiɔwe Tsɛ ɔ to be nɛ i kɛ ye biyo ɔ maa kpe ɔ momo. I ngɛ hyɛe nɛ i kɛ lɛ wa hii si ngɛ wa abɔɔ ɔ mi heii, kaa ligbi nɛ i fɔ lɛ nɛ i na lɛ nɛ ye tsui gbo e nɔ ɔ.”\n^ kk. 4 Níhi nɛ a fia nɛ a buɔ tue ɔ fuu ngɛ jw.org ɔ nɔ.\nBaiblo ɔ ma nyɛ maa ye bua mo ngɛ haomi behi nɛ a nya wa po mi\nMƐNI BLƆ NƆ MAWU MAA GU KƐ YE BUA WƆ?\nBaiblo ɔ ha heto ke; ‘Nɔ tsuaa nɔ nɛ tsɛɔ Yehowa ngɛ anɔkuale mi ɔ, Yehowa hɛɛ lɛ kɛ suu e he. Nihi nɛ yee lɛ gbeye ɔ, e peeɔ a hiami ní kɛ haa mɛ. E buu a kue fami ɔmɛ hu tue, nɛ e heɔ a yi wami.’ (La 145:18, 19) Anɛ munyu nɛ ɔ tɛ o tsui he lo? Mɛni blɔ nɔ nɛ Mawu maa gu kɛ ha nihi nɛ kɛ anɔkuale yemi biɔ lɛ ngɛ sɔlemi mi konɛ e tsɔɔ mɛ blɔ ɔ heto.\nE HAA WƆ HE WAMI:\nHaomihi nɛ waa kɛ kpeɔ ɔ ma nyɛ ma ha nɛ wa gbɔjɔ ngɛ mumi mi, nɛ pɔ hu maa tɔ wa he ngɛ he lo nya. (Abɛ 24:10) Se Yehowa ‘haa ni nɛmɛ nɛ gbɔjɔ, nɛ pɔ tɔ mɛ ɔ, he wami.’ (Yesaya 40:29) Bɔfo Paulo nɛ e gblee haomihi nɛ a nya fuu mi ɔ de ke: “Ejakaa i nyɛɔ peeɔ níhi tsuo kɛ gu nɔ nɛ e woɔ mi he wami ɔ nɔ.” (Filipi Bi 4:13) Mawu mumi ɔ lɛ wo Paulo he wami ɔ nɛ. Enɛ ɔ he ɔ, mo hu o ma nyɛ bi Mawu konɛ e ha mo e mumi klɔuklɔu ɔ.​—Luka 11:13.\nE HAA WƆ JUƐMI:\nNɛ kɛ ji e he hia nɛ o nu Baiblo mi munyu ko sisi saminya bɔ nɛ pee nɛ o kɛ tsu ní hu nɛɛ? Kaselɔ Yakobo ngma ke: “Ke nyɛ ti nɔ ko hia juɛmi ɔ, ha nɛ e ya nɔ nɛ e hi Mawu bie, ejakaa e haa nihi tsuo nɔ́ faa nɛ́ hɛ mi kami be mi, nɛ e maa ngɔ kɛ ha lɛ.” (Yakobo 1:5) Mo tsu o sɔlemi ɔ he ní kɛ gu Baiblo ɔ nɛ o maa kane kɛ e mi tsɔɔmi ɔmɛ nɛ o kɛ ma tsu ní ɔ nɔ. (Yakobo 1:23-25) Ke o pee jã a o maa na bɔ nɛ Baiblo ɔ mi ga womi ɔmɛ a he ngɛ se na mi ha.\nE HAA WƆ TUE MI JƆMI:\nKe waa kɛ haomi nɛ nya ngɛ kpee po ɔ, Yehowa ma nyɛ maa wo wa bua. E munyu ɔ de ke: “Nyɛ ko pee yeyeeye ngɛ nɔ́ ko nɔ́ ko he, se mohu ngɛ nɔ́ fɛɛ nɔ́ mi ɔ, nyɛɛ gu sɔlemi kɛ pɛɛ kpami nɛ mi wa kɛ sina nɔ kɛ ha nɛ Mawu nɛ e le nyɛ ní bimi ɔmɛ; nɛ Mawu tue mi jɔmi ɔ nɛ pã níhi a sisi numi tsuo ɔ maa bu nyɛ tsui kɛ nyɛ juɛmi he kɛ gu Kristo Yesu nɔ.” (Filipi Bi 4:6, 7) Mɛni he je nɛ o bi we Yehowa nɛ e ha mo tue mi jɔmi ɔ?\nNɛ ke loloolo ɔ, o nyagba amɛ ji hu nɛɛ? Koo mwɔ sane ɔ nya kaa Mawu kua mo. Nɛ ke o haomi ɔmɛ ngɛ nɔ tsae po ɔ, Mawu ma nyɛ ma ha mo kã kɛ he wami nɛ o kɛ maa da nya. (1 Korinto Bi 10:13) Baiblo ɔ wo wɔ si ke be ma nɛ wa haomi ɔmɛ tsuo ɔ a se maa po kulaa!\nNo. 1 2018 | Anɛ Baiblo ɔ He Hia Mwɔnɛ ɔ Lo?\nHWƆƆMI MƆ No. 1 2018 | Anɛ Baiblo ɔ He Hia Mwɔnɛ ɔ Lo?